Offentliggørelse af en ansøgning om ændring af produktspecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013

(2022/C 88/09)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ANSØGNING OM ÆNDRING AF PRODUKTSPECIFIKATION

»Bouches-du-Rhône«

PGI-FR-A1223-AM01

Ansøgningsdato: 26. november 2015

1. Regler, der finder anvendelse på ændringen

Artikel 105 i forordning (EU) nr. 1308/2013 — væsentlig ændring

2. Beskrivelse af og begrundelse for ændringen

2.1. Ændring af en del af betegnelsen

Betegnelsen »vin de pays des Bouches-du-Rhône« er blevet ændret til den beskyttede geografiske betegnelse »Bouches-du-Rhône« i henhold til bestemmelserne om oprindelsesbetegnelser og geografiske betegnelser i Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter. De erhvervsdrivende konstaterede, at forbrugerne ikke rigtig forstod forbindelsen mellem den beskyttede geografiske betegnelse »Bouches-du-Rhône« og »vin de pays des Bouches-du-Rhône«, og at betegnelsen »Bouches-du-Rhône« anvendt uden henvisning til den traditionelle benævnelse »vin de pays« (landvin) havde for stor lydlig lighed med den beskyttede oprindelsesbetegnelse (BOB) »Côtes du Rhône«, hvilket indebar risiko for forveksling mellem de to produkter.

Af disse grunde ønskede den ansøgende sammenslutning, som omhandlet i artikel 95 i forordning (EU) nr. 1308/2013, at ordene »Pays des« blev tilføjet til den beskyttede betegnelse »Bouches-du-Rhône«.

De franske myndigheder godkendte den indgivne ansøgning om den således ændrede produktspecifikation ved bekendtgørelse af 4. september 2015, som blev offentliggjort i Frankrigs statstidende den 12. september 2015, hvorefter produktspecifikationen blev offentliggjort i landbrugs-, landbrugsfødevare- og skovministeriets officielle tidende den 17. september 2015.

Der er herefter tale om følgende ændringer i produktspecifikationen:

— i både overskriften og hele teksten erstattes betegnelsen »Bouches-du-Rhône« af betegnelsen »Pays des Bouches-du-Rhône«

— i kapitel I, punkt 7.2, sidste afsnit, erstattes det sidste punktum med »Dette geografiske område er udelukkende viet til fremstilling af vine med den beskyttede geografiske betegnelse »Pays des Bouches-du-Rhône««.

2.2. Bestemmelserne om mousserende kvalitetsvine udgår

Produktspecifikationen er ligeledes blevet ændret, ved at samtlige bestemmelser om fremstillingen af mousserende kvalitetsvine udgår. Dette følger af den afgørelse, som Conseil d’Etat traf den 6. marts 2015 om at annullere bekendtgørelsen af 2. november 2011 om BGB »Bouches-du-Rhône«, i det omfang denne anerkender bestemmelserne i produktspecifikationen om »mousserende kvalitetsrødvin, -rosévin og -hvidvin«.

2.3. Beskrivelse af vinen/vinene

Beskrivelsen af hvidvinene og rødvinene er blevet suppleret. De supplerende oplysninger er indført i kapitel I, punkt 3.3., i produktspecifikationen, og de samme oplysninger er tilføjet i punktet »Beskrivelse af vinen/vinene« i enhedsdokumentet.

Det er ligeledes anført, at værdierne for vinenes analytiske kendetegn overholder de i EU-lovgivningen fastsatte grænseværdier.

2.4. Tilknytning til det geografiske område

Samtlige elementer i produkternes tilknytning til deres geografiske oprindelse er blevet omstruktureret. Efter en præcis beskrivelse af de naturbestemte og menneskelige faktorer og produkternes egenskaber følger afsnittet om årsagssammenhæng, der er blevet redigeret for at præcisere, at den beskyttede geografiske betegnelse »Pays des Bouches-du-Rhône« primært bygger på vinenes specifikke egenskaber, der er knyttet til det naturlige miljøs egenskaber (klima og jordbund).

Disse præciseringer er tilføjet i punktet »Tilknytning til det geografiske område« i enhedsdokumentet og i produktspecifikationens kapitel I, punkt 7.

2.5. Supplerende bestemmelser vedrørende mærkning

Punktet »Supplerende bestemmelser vedrørende mærkning« i enhedsdokumentet er blevet ajourført, ved at henvisningerne til produktspecifikationen udgår og erstattes af en beskrivelse af de forskellige gældende betingelser.

2.6. Afgrænset geografisk område

Det er blevet præciseret i produktspecifikationens kapitel I, punkt 4, og i punktet »Afgrænset geografisk område« i enhedsdokumentet, at det geografiske fremstillingsområde udgøres af samtlige kommuner i departementet Bouches-du-Rhône.

For så vidt angår definitionen af området i umiddelbar nærhed er de pågældende kommuner i de udvalgte distrikter også blevet anført på en liste i produktspecifikationens kapitel I, punkt 4. Disse lister over kommuner, der udgør området i umiddelbar nærhed, er ligeledes blevet tilføjet i enhedsdokumentet under punktet »Andre vigtige betingelser«.

For hver af de to typer områder, geografisk område og område i umiddelbar nærhed, er årstallet for den officielle geografiske kode (2020) blevet tilføjet. Med denne officielle nationale kode, redigeret af INSEE, anerkendes og fastsættes listen over kommunerne i de enkelte departementer. Denne redaktionelle ændring gør det muligt at skabe juridisk sikkerhed for afgrænsningen af de to typer geografiske områder.

2.7. Vinstokbestand

Punktet »Primære druesorter« i enhedsdokumentet og produktspecifikationens kapitel I, punkt 5, er blevet suppleret for at tage højde for indførelsen af 13 nye sorter: »Artaban N, Cabernet blanc B, Cabernet Cortis N, Floréal B, Monarch N, Muscaris B, Prior N, Soreli B, Sauvignac B-Rs., Solaris B., Souvignier Gris Rs, Vidoc N og Voltis B«.

Der er tale om sorter, som anses for at være resistente over for svampe- og skimmelsygdomme, og som gør det muligt at anvende færre plantebeskyttelsesmidler. Disse sorter svarer til de sorter, der anvendes til at fremstille BGB-vinene, og ændrer ikke vinenes karakteristika. Valget af disse nye resistente sorter berører ikke påvisningen af tilknytningen til området.

ENHEDSDOKUMENT

1. Produktets betegnelse

Pays des Bouches-du-Rhône

2. Type geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

4. Beskrivelse af vinen/vinene

Den beskyttede geografiske betegnelse »Pays des Bouches-du-Rhône« er forbeholdt stille rød-, rosé- og hvidvine. Værdierne for vinenes analytiske kendetegn overholder de i EU-lovgivningen fastsatte grænseværdier.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

Druerne til hvidvinene forarbejdes generelt ved direkte presning. Hvidvinene er fremstillet på druesorter fra lokalområdet og områder uden for regionen, og de er kendetegnet ved frugtige blomsteraromaer og friske og aromatiske noter i smagen. Farven er klar og stærk med »grønlige« reflekser, der afspejler, at vinen er ung. Rosévinene fremstilles ved direkte presning og/eller skindudblødning (maceration) af druerne. Den længere kontakt mellem saft og presserester muliggør en større spredning af aromaforstadierne og forstærker rundheden i smagen. Rosévinene, der primært fremstilles på druesorterne Grenache N, Syrah N, Caladoc N, Cinsaut N, Cabernet-Sauvignon N og Merlot N, men ofte også på hvide druesorter ved påfyldningen af tankene med henblik på sammenstukne rosévine, har en blegrosa farve, som er mere eller mindre kraftig, med klart rosa reflekser. Vinene har en duft af røde frugter eller citrusfrugter. De har en aromatisk smag og en behagelig friskhed.

Rødvinene er oftest sammenstikninger, men kan til tider være sortsvine (Merlot N, Cabernet N, Marselan N, Syrah N, Grenache N, osv.). Druerne høstes ved fuld fysiologisk og fenolisk modenhed, hvilket gør det muligt at opnå karakterfulde, fyldige vine med middelhavsprofil og uden hårdhed. Der foretages udblødning for at opnå en blød og rund tanninstruktur med god holdbarhed i munden. Rødvinene har en granatrød farve med violette reflekser, når de er unge, og en mere og mere dybrød farve med alderen. Duften er tydelig med noter af krat eller mere saltede noter alt efter området, røde frugter og med alderen mere kompotagtige noter. Smagen er livlig, fyldig og lækker med silkebløde tanniner.

5. Vinfremstillingsmetoder

a. Væsentlige ønologiske fremgangsmåder

Vinene skal, hvad angår ønologisk fremgangsmåde, opfylde de krav, der er fastsat i EU-lovgivningen og i den franske lov om landbrug og fiskeri (»Code rural et de la pêche maritime«).

b. Maksimale udbytter

120 hektoliter pr. hektar.

6. Afgrænset geografisk område

Druehøsten, fremstillingen og forarbejdningen af vinene med den beskyttede geografiske betegnelse »Pays des Bouches-du-Rhône« finder sted i alle kommuner i departementet Bouches-du-Rhône i henhold til den officielle geografiske kode for 2020.

7. Primær(e) druesort(er)

Alicante Henri Bouschet N

Aligoté B

Alphonse Lavallée N

Aléatico N

Aramon N

Aramon gris G

Aranel B

Arinarnoa N

Arriloba B

Artaban N

Aubun N — Murescola

Barbaroux Rs

Bourboulenc B — Doucillon blanc

Brachet N — Braquet

Brun argenté N — Vaccarèse

Cabernet blanc B

Cabernet cortis N

Cabernet franc N

Cabernet-Sauvignon N

Caladoc N

Calitor N

Carignan N

Carignan blanc B

Carmenère N

Chardonnay B

Chasan B

Chasselas B

Chasselas rose Rs

Chatus N

Chenanson N

Chenin B

Cinsaut N — Cinsault

Clairette B

Clairette rose Rs

Clarin B

Colombard B

Cot N — Malbec

Counoise N

Egiodola N

Floreal B

Fuella nera N

Gamay Fréaux N

Gamay N

Gamay de Bouze N

Gamay de Chaudenay N

Ganson N

Gewurztraminer Rs

Gramon N

Grenache N

Grenache blanc B

Grenache gris G

Gros Manseng B

Gros vert B

Jurançon noir N — Dame noire

Liliorila B

Listan B — Palomino

Macabeu B — Macabeo

Marsanne B

Marselan N

Mauzac rose Rs

Mayorquin B

Melon B

Merlot N

Merlot blanc B

Meunier N

Mollard N

Monarch N

Monerac N

Mourvaison N

Mourvèdre N — Monastrell

Muscadelle B

Muscardin N

Muscaris B

Muscat Ottonel B — Muscat, Moscato

Muscat cendré B — Muscat, Moscato

Muscat d’Alexandrie B — Muscat, Moscato

Muscat de Hambourg N — Muscat, Moscato

Muscat à petits grains blancs B — Muscat, Moscato

Muscat à petits grains roses Rs — Muscat, Moscato

Muscat à petits grains rouges Rg — Muscat, Moscato

Nielluccio N — Nielluciu

Négrette N

Perdea B

Petit Manseng B

Petit Verdot N

Picardan B — Araignan

Pinot blanc B

Pinot gris G

Pinot noir N

Piquepoul blanc B

Piquepoul gris G

Piquepoul noir N

Plant droit N — Espanenc

Portan N

Prior N

Riesling B

Riminèse B

Rosé du Var Rs

Roussanne B

Sauvignon B — Sauvignon blanc

Sauvignon gris G — Fié gris

Sciaccarello N

Semillon B

Servanin N

Solaris B

Soreli B

Souvignier gris Rs

Sylvaner B

Syrah N — Shiraz

Tannat N

Tempranillo N

Terret gris G

Terret noir N

Tibouren N

Téoulier N

Ugni blanc B

Valdiguié N

Vermentino B — Rolle

Vidoc N

Viognier B

Voltis B

8. Tilknytning til det geografiske område

8.1. Det geografiske områdes egenart og produktets egenart

Departementet Bouches-du-Rhône ligger midt i det provencalske landskab. Det dækker et areal på 5 087 km2 og afgrænses mod vest af Rhône, der adskiller det fra departementet Gard, og mod nord af Durance, der adskiller det fra departementet Vaucluse. Mod øst har det grænse til departementet Var, og mod syd afgrænses det af Middelhavet.

Departementet rummer forskellige områdetyper. Den østlige del er kendetegnet ved kalkstensrelieffer, der strækker sig øst-vest gennem Provence-foralperne. Her ligger på rad og række formationerne Trévaresse (501 m), Estaque og Étoile (793 m), Sainte-Victoire (1 011 m), Saint-Cyr og Sainte-Baume (1 041 m i den vestlige del). De gennemskæres af dalene Arc (dalbækkenet Aix-en-Provence), Touloubre (Salon-de-Provence) og Huveaune (Aubagne Marseille), hvis slettebund indeholder aflejringer med en ulige fordelt næringsrigdom. Mod vest omkring Alpilles-kammen strækker der sig brede sletter. Crau-sletten, der er dannet af småsten skyllet op ved det gamle sammenløb mellem Durance og Rhône, er beliggende syd for aksen mellem Arles og Salon-de-Provence, præges af mistralen og har et øde, steppeagtigt udseende, der er enestående i Frankrig. Camargue, der rummer en regional naturpark, og hvor der både findes vinmarker, græsgange og rismarker, er et beskyttet kongerige for tyre (camargue-racen), heste og en righoldig fauna med 400 forskellige arter. Den nordlige del af departementet er præget fra vest til øst af Alpilles-kæden og Durance-dalen.

Jordbunden, der kan være ler- og kalkholdig, stenet, sandet, endda gruset oven på molasse og sandsten, er mager, veldrænet og følsom over for erosion. Jordbunden har ringe dybde, er ikke for fugtig og egner sig perfekt til vinavl.

Departementet Bouches-du-Rhône har middelhavsklima med karakteristisk mange solskinstimer. Sommeren er meget varm og tør, og vinteren forholdsvis mild. Temperaturerne svinger meget alt efter årstiden, og den er især høj i sommerperioden, hvor der ofte måles 35 °C i skyggen. Det gennemsnitlige årlige temperaturudsving mellem nat og dag er betydeligt og meget mærkbart om vinteren, hvor der kan være nætter med hård frost. Nedbørsmængderne er uregelmæssige og ulige fordelt hen over året. Voldsomme byger er ikke sjældne. Den tørre og kolde nordenvind, mistralen, blæser området igennem i henved100 dage om året med hyppige vindstød på 100 km/t.

Det provencalske vindistrikt er med sine over 2 600 års historie det ældste i Frankrig. Det er særlig berømt for sine rosévine. I 1907 begyndte mange vinavlere at se nødvendigheden af at slutte sig sammen for at modstå vanskelighederne. Vinfremstillingen blev reguleret, og vinproducenterne organiserede sig i kooperativer og sammenslutninger, der fremmede den kvalitative udvikling af produktionen. I 1964 blev »vin de canton« (cantonvin) defineret præcist i lovgivningen med henvisning til et administrativt produktionsområde kendetegnet ved en række klima- og jordbundsforhold. I 1968 blev disse »cantonvine« ved dekret ændret til »vins de pays« (landvine), der fik navn efter deres produktionsdepartement, og som opfyldte de særlige produktionsbetingelser for vine af høj kvalitet. Således blev »vin de pays des Bouches-du-Rhône« anerkendt, og i 2011 blev den til en beskyttet geografisk betegnelse.

Denne produktion kommer hovedsagelig fra to meget forskellige dele af området: hovedområdet i den centrale og østlige del af departementet omkring Aix-en-Provence (65-70 % af produktionsmængden) og den vestlige del, »zone camarguaise«, der afgrænses mod sydøst af Tarascon og kommunerne Arles og Saintes-Maries-de-la-Mer. Denne vestlige del fremhæver sine vine med benævnelsen »Terre de Camargue«. Dette geografiske område er udelukkende viet til fremstilling af vine med den beskyttede geografiske betegnelse »Pays des Bouches-du-Rhône«.

8.2. Årsagssammenhængen mellem det geografiske område og produktets egenskaber

Den beskyttede geografiske betegnelse »Pays des Bouches-du-Rhône«, som dækker alle kommuner i departementet Bouches-du-Rhône, er primært baseret på vinenes specifikke egenskaber, der knytter sig til det naturlige miljøs egenskaber (klima og jordbund). Departementet Bouches-du-Rhône er beliggende i regionen Provence-Alpes-Côte d’Azur i det sydøstlige Frankrig. Det rummer et bjergrigt område på en slette, der strækker sig ned til havet, har et typisk middelhavsklima og en vegetation, der hovedsagelig består af kratområder. Det kendetegnes også ved mistralvinden, der til tider vanskeliggør arbejdet, men også gør det muligt at rense vinmarkerne for og beskytte dem mod svampe- og skimmelangreb og i sidste ende forøge druernes sukkerindhold med den koncentration, som vinden forårsager i den sidste fase af modningen. Jordbunden, der kan være ler- og kalkholdig, stenet, sandet, endda gruset oven på molasse og sandsten, er ikke for fugtig, er veldrænet og egner sig perfekt til vinavl. Vinproducenterne har vidst at udnytte de optimale naturlige betingelser, udvælge de bedste parceller og få det bedste ud af de forskellige druesorter i et område med ofte magre, men veldrænede jorde, der var særligt velegnede til vinavl. Foreningen af disse jordbundsforhold og et varmt og tørt klima påvirket af Middelhavet giver optimale betingelser for modning, som gør det muligt at bevare de primære aromaer fra disse druesorter i vinene, der fremstår friske med et karakteristik aromatisk potentiale. De friske og behagelige rødvine er således kendetegnet ved deres aromaer af røde frugter, og de friske rosévine er også runde og har klare aromaer af røde frugter eller citrusfrugter. Hvidvinene er aromatiske med blomster- eller frugtagtige noter, friske og unge i udtrykket. I dag er den årlige produktion af vine med BGB »Pays des Bouches-du-Rhône« på ca. 50 000 hl, som markedsføres af 18 kooperativer og 88 private producenter. Rosévinene udgør næsten 50 % af den samlede mængde, rødvinene lidt over 40 %, og hvidvinene en smule under 10 % af den samlede mængde.

9. Andre vigtige betingelser

Supplerende benævnelser

Retlig ramme: National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Navnet på den geografiske enhed »Terre de Camargue« skal være trykt med skrifttegn, der hverken i højden eller bredden er større end de skrifttegn, hvormed den beskyttede geografiske betegnelse »Pays des Bouches-du-Rhône« er trykt. Den Europæiske Unions BGB-logo er trykt på etiketten, når benævnelsen »Indication géographique protégée« (beskyttet geografisk betegnelse) er erstattet af den traditionelle benævnelse »Vin de pays«.

Område i umiddelbar nærhed

Retlig ramme: National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Området i umiddelbar nærhed, der udgør en undtagelse i forbindelse med fremstilling og forarbejdning af vinene med den beskyttede geografiske betegnelse »Pays des Bouches-du-Rhône«, består af nedenstående kommuner i de distrikter, der grænser op til det geografiske område, i henhold til den officielle geografiske kode for 2020:

— distriktet Nîmes (beliggende i departementet Gard): Aigaliers, Aigues-Mortes, Aigues-Vives, Aiguèze, Aimargues, Les Angles, Aramon, Argilliers, Arpaillargues-et-Aureillac, Aspères, Aubais, Aubord, Aubussargues, Aujargues, Bagnols-sur-Cèze, Baron, La Bastide-d’Engras, Beaucaire, Beauvoisin, Bellegarde, Belvézet, Bernis, Bezouce, Blauzac, Boissières, Bouillargues, Bourdic, La Bruguière, Cabrières, Le Cailar, Caissargues, La Calmette, Calvisson, La Capelle-et-Masmolène, Carsan, Castillon-du-Gard, Caveirac, Cavillargues, Chusclan, Clarensac, Codognan, Codolet, Collias, Collorgues, Combas, Comps, Congénies, Connaux, Cornillon, Crespian, Dions, Domazan, Estézargues, Flaux, Foissac, Fons, Fons-sur-Lussan, Fontanès, Fontarèches, Fournès, Fourques, Gajan, Gallargues-le-Montueux, Le Garn, Garons, Garrigues-Sainte-Eulalie, Gaujac, Générac, Goudargues, Le Grau-du-Roi, Issirac, Jonquières-Saint-Vincent, Junas, Langlade, Laudun-l’Ardoise, Laval-Saint-Roman, Lecques, Lédenon, Lirac, Lussan, Manduel, Marguerittes, Meynes, Milhaud, Montagnac, Montaren-et-Saint-Médiers, Montclus, Montfaucon, Montfrin, Montignargues, Montmirat, Montpezat, Moulézan, Moussac, Mus, Nages-et Solorgues, Nîmes, Orsan, Parignargues, Le Pin, Pont-Saint-Esprit, Pougnadoresse, Poulx, Pouzilhac, Pujaut, Redessan, Remoulins, Rochefort-du-Gard, Rodilhan, Roquemaure, La Roque-sur-Cèze, La Rouvière, Sabran, Saint-Alexandre, Sainte-Anastasie, Saint-André-de-Roquepertuis, Saint-André-d’Olérargues, Saint-Bauzély, Saint-Bonnet-du-Gard, Saint-Chaptes, Saint-Christol-de-Rodières, Saint-Clément, Saint-Côme-et-Maruéjols, Saint-Dézéry, Saint-Dionisy, Saint-Etienne-des-Sorts, Saint-Geniès-de-Comolas, Saint-Geniès-de-Malgoirès, Saint-Gervais, Saint-Gervasy, Saint-Gilles, Saint-Hilaire-d’Ozilhan, Saint-Hippolyte-de-Montaigu, Saint-Julien-de-Peyrolas, Saint-Laurent-d’Aigouze, Saint-Laurent-de-Carnols, Saint-Laurent-des-Arbres, Saint-Laurent-la-Vernède, Saint-Mamert-du-Gard, Saint-Marcel-de-Careiret, Saint-Maximin, Saint-Michel-d’Euzet, Saint-Nazaire, Saint-Paul-les-Fonts, Saint-Paulet-de-Caisson, Saint-Pons-la-Calm, Saint-Quentin-la-Poterie, Saint-Siffret, Saint-Victor-des-Oules, Saint-Victor-la-Coste, Salazac, Salinelles, Sanilhac-Sagriès, Sauveterre, Sauzet, Saze, Sernhac, Serviers-et-Labaume, Sommières, Souvignargues, Tavel, Théziers, Tresques, Uchaud, Uzès, Vallabrègues, Vallabrix, Vallérargues, Valliguières, Vauvert, Vénéjan, Verfeuil, Vergèze, Vers-Pont-du-Gard, Vestric-et-Candiac, Villeneuve-lès-Avignon og Villevieille

— distriktet Apt (beliggende i departementet Vaucluse): Ansouis, Apt, Auribeau, La Bastide-des-Jourdans, La Bastidonne, Beaumettes, Beaumont-de-Pertuis, Bonnieux, Buoux, Cabrières-d’Aigues, Cabrières-d’Avignon, Cadenet, Caseneuve, Castellet-en-Luberon, Cavaillon, Cheval-Blanc, Cucuron, Gargas, Gignac, Gordes, Goult, Grambois, Joucas, Lacoste, Lagarde-d’Apt, Lagnes, Lauris, Lioux, Lourmarin, Maubec, Ménerbes, Mérindol, Mirabeau, La Motte-d’Aigues, Murs, Oppède, Pertuis, Peypin-d’Aigues, Puget, Puyvert, Robion, Roussillon, Rustrel, Saignon, Saint-Martin-de-Castillon, Saint-Martin-de-la-Brasque, Saint-Pantaléon, Saint-Saturnin-lès-Apt, Sannes, Sivergues, Taillades, La Tour-d’Aigues, Vaugines, Viens, Villars, Villelaure og Vitrolles-en-Lubéron

— distriktet Avignon (beliggende i departementet Vaucluse): Avignon, Bédarrides, Caumont-sur-Durance, Châteauneuf-de-Gadagne, Courthézon, Fontainede-Vaucluse, L’Isle-sur-la-Sorgue, Jonquerettes, Morières-lès-Avignon, Le Pontet, Saint-Saturnin-lès-Avignon, Saumane-de-Vaucluse, Sorgues, Le Thor og Vedène

— distriktet Carpentras (beliggende i departementet Vaucluse): Bollène, Caderousse, Camaret-sur-Aigues, Châteauneuf-du-Pape, Grillon, Jonquières, Lagarde-Paréol, Lamotte-du-Rhône, Lapalud, Mondragon, Mornas, Orange, Piolenc, Richerenches, Sérigan, Sainte-Cécile-les-Vignes, Travaillan, Uchaux, Valréas, Violès og Visan

— distriktet Forcalquier (beliggende i departementet Alpes-de-Haute-Provence): Aubenas-les-Alpes, Aubignosc, Authon, Banon, Bayons, Bellaffaire, Bevons, La Brillanne, Le Caire, Céreste, Châteaufort, Châteauneuf-Miravail, Châteauneuf-Val-Saint-Donat, Clamensane, Claret, Corbières-en-Provence, Cruis, Curbans, Curel, Dauphin, Entrepierres, Faucon-du-Caire, Fontienne, Forcalquier, Gigors, L’Hospitalet, Lardiers, Limans, Lurs, Mane, Manosque, Melve, Mison, Montfort, Montfuron, Montjustin, Montlaux, Montsalier, Motte-du-Caire, Nibles, Niozelles, Noyers-sur-Jabron, Les Omergues, Ongles, Oppedette, Peipin, Piégut, Pierrerue, Pierrevert, Redortiers, Reillanne, Revest-des-Brousses, Revest-du-Bion, Revest-Saint-Martin, La Rochegiron, Sainte-Croix-à-Lauze, Saint-Etienne-les- Orgues, Saint-Geniez, Saint-Maime, Saint-Martin-les-Eaux, Saint-Michell’Observatoire, Sainte-Tulle, Saint-Vincent-sur-Jabron, Salignac, Saumane, Sigonce, Sigoyer, Simiane-la-Rotonde, Sisteron, Sourribes, Thèze, Turriers, Vachères, Valavoire Valbelle, Valernes, Vaumeilh, Venterol, Villemus, Villeneuve og Volx

— distriktet Digne-les-Bains (beliggende i departementet Alpes-de-Haute-Provence): Château-Arnoux-Saint-Auban, L’Escale, Ganagobie, Mallefougasse, Peyruis og Volonne

— distriktet Brignoles (beliggende i departementet Var): Aiguines, Artignosc-sur-Verdon, Artigues, Aups, Barjols, Baudinard-sur-Verdon, Bauduen, Besse-sur-Issole, Bras, Brignoles, Brue-Auriac, Cabasse, Camps-la-Source, Carcès, Carnoules, La Celle, Châteauvert, Correns, Cotignac, Entrecasteaux, Esparron, Flassans-sur-Issole, Forcalqueiret, Fox-Amphoux, Garéoult, Ginasservis, Gonfaron, Mazaugues, Méounes-lès-Montrieux, Moissac-Bellevue, Montfort-sur-Argens, Montmeyan, Nans-les-Pins, Néoules, Ollières, Pignans, Plan-d’Aups-Sainte-Baume, Pontevès, Pourcieux, Pourrières, Puget-Ville, Régusse, Rians, Rocbaron, La Roquebrussanne, Rougiers, Sainte-Anastasie-sur-Issole, Saint-Julien, Saint-Martinde-Pallières, Saint-Maximin-la-Sainte-Baume, Saint-Zacharie, Les Salles-sur-Verdon, Seillons-Source-d’Argens, Tavernes, Le Thoronet, Tourtour, Tourves, Le Val, Varages, La Verdière, Vérignon, Vinon-sur-Verdon og Vins-sur-Caramy

— distriktet Draguignan (beliggende i departementet Var): Saint-Antonindu-Var og Sillans-la-Cascade

— distriktet Toulon (beliggende i departementet Var): Bandol, Le Beausset, Belgentier, Bormes-les-Mimosas, La Cadière-d’Azur, Carqueiranne, Castellet, Collobrières, La Crau, Cuers, Evenos, La Farlède, La Garde, Hyères, Le Lavandou , La Londe-les-Maures, Ollioules, Pierrefeu-du-Var, Le Pradet, Le Revestles-Eaux, Riboux, Saint-Cyr-sur-Mer, Saint-Mandrier-sur-Mer, Sanary-sur-Mer, La Seyne-sur-Mer, Signes, Six-Fours-les-Plages, Solliès-Pont, Solliès-Toucas, Solliès-Ville, Toulon og La Valette-du-Var.

Link til produktspecifikationen

https://info.agriculture.gouv.fr/gedei/site/bo-agri/document_administratif-46477258-0f19-4b8a-b355-9b9e51ee6f45

(1) EUT L 347 af 20.12.2013, s. 671.